Diari Oficial de la Generalitat Valenciana


Sumari del DOGV 5025, del 10-06-2005 (2005/6570)

Informació pública de l'alternativa tècnica d'un programa d'actuació integrada a Adsubia-Cap Martí, unitat d'actuació CM-15, sobre SUE.
---------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6570


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica d'un programa d'actuació integrada a Adsubia-Cap Martí, unitat d'actuació CM-15, sobre SUE. [2005/F6570]
  
Jo, Luis Aparicio Marbán, notari del Col·legi de València, Districte de Dénia, amb residència a Xàbia, done fe:
  
Que la mercantil Constru-Antik, Societat Limitada, amb CIF número B-53032306, i domicili social a Xàbia (Alacant), avinguda de Joan Carles I, número 71, local número 2, m'ha requerit per a la protocol·lització de l'alternativa tècnica d'un programa d'actuació integrada a la partida de Cap Sant Martí, sobre SUE, UE Adsubia-Cap Martí, de Xàbia, d'acord amb el procediment de l'article 48 de la Llei Reguladora de l'Activitat Urbanística de la Generalitat Valenciana. I per mitjà d'este edicte es fa constar:
  
1. Objecte i característiques essencials de l'alternativa tècnica:
  
Programa que té per objecte el desenvolupament de l'àmbit inclòs en el programa identificat amb UA CM-15, Adsubia-Cap Martí, de 6.150 metres quadrats de superfície bruta, acompanyat d'un estudi de detall per a crear un nou tram de vial dins de l'àmbit reflectit en el Pla General d'Ordenació Urbana, del corresponent projecte d'urbanització, a fi d'aconseguir la realització de les obres d'urbanització de l'àmbit esmentat, l'estudi de seguretat i salut referit este projecte d'urbanització.
  
El programa també té per objecte el projecte de reparcel·lació de l'àmbit d'actuació de la UA CM-15, Adsubia-Cap Martí, de 6.150 metres quadrats de superfície bruta, a fi de transformar les parcel·les brutes aportades en parcel·les netes edificables, amb les corresponents càrregues d'urbanització.
  
2. La notaria on estan depositats els documents està situada a Xàbia, carrer de l'Historiador Chabàs, número 1-1r.
  
3. Els exemplars depositats a l'Ajuntament de Xàbia, situat a la plaça de l'Església, número 4, s'identifiquen com a programa d'actuació integrada a la partida d'Adsubia-Cap Martí, UA CM-15, estudi de detall, projecte d'urbanització, estudi de seguretat i salut i projecte de reparcel·lació.
  
4. L'advertència que en el termini de 20 dies, i si fa al cas les pròrrogues que es concedisquen, establit en l'article 46 de la Llei 6/1994, de 15 de novembre, Reguladora de l'Activitat Urbanística, comptats des de la publicació de l'últim anunci, qualsevol persona podrà comparéixer a la dita notaria per a obtindre còpia de l'acta o l'exhibició d'esta.
  
5. La possibilitat de consultar a l'Ajuntament de Xàbia les actuacions derivades de la documentació depositada, i la de presentar davant d'este, també en el termini esmentat de 20 dies, per a la incorporació a aquelles, tant al·legacions com alternatives tècniques que pretenguen competir amb la que s'exposa, així com proposicions juridicoeconòmiques per a l'execució d'estes.
  
6. Que simultàniament s'han sol·licitat certificats registrals de domini i càrregues de les finques afectades.
  
7. Si aparegueren titulars no tinguts en compte en elaborar el projecte exposat al públic, se'ls donarà audiència pel termini de 10 dies abans que es procedisca a l'aprovació definitiva.
  
8. Requeriments dels propietaris a l'urbanitzador, dins del període d'informació pública, per a dirimir controvèrsies respecte a la valoració de drets i contestació de l'urbanitzador.
  
I perquè tinga els efectes oportuns, lliure este edicte a Xàbia en la data de l'encapçalament.